Na podlagi tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju: ZJU) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS)

**INŠPEKTORAT REPUBLIKE SLOVENIJE ZA ŠOLSTVO, Linhartova cesta 7a, 1000 Ljubljana**

**objavlja**

prosto uradniško delovno mesto **pod šifro 9000 – SVETOVALEC-PRIPRAVNIK** (m/ž)v Inšpektoratu Republike Slovenije za šolstvo (št: 110-1/2025-3352). Delovno razmerje bo sklenjeno za določen čas, za čas trajanja pripravniške dobe (10 mesecev), s polnim delovnim časom.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot 6 mesecev;
* zoper njih ne sme biti  vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

V skladu z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09; v nadaljevanju: Pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njegove strokovne izobrazbe, z namenom, da se usposobi za opravljanje dela. Za pripravnika po Pravilniku se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi.

Delovne naloge izbranega kandidata bodo vezane na usposabljanje za samostojno opravljanje nalog na delovnem mestu svetovalec:

* usposabljanje za pomoč pri pripravi zahtevnejših gradiv,
* zbiranje, urejanje in priprava podatkov za oblikovanje zahtevnejših gradiv (pod vodstvom mentorja oz. druge osebe),
* oblikovanje manj zahtevnih gradiv s predlogi ukrepov (pod vodstvom mentorja),
* preučevanje literature, predpisov in gradiv, ki so osnova za opravljanje nalog,
* opravljanje drugih upravnih nalog podobne zahtevnosti (pod vodstvom mentorja oz. druge osebe).

**Prijava na prosto delovno mesto mora biti obvezno pripravljena na obrazcu** **110-1/2025-3352**, **ki je priloga te javne objave za prosto delovno mesto, z natančno izpolnjenimi vsemi rubrikami in izjavami.**

Z izbranim kandidatom bo sklenjeno delovno razmerje za določen čas, s polnim delovnim časom, in sicer za čas trajanja pripravniške dobe 10-ih mesecev.

Izbrani kandidat ne bo imenovan v uradniški naziv, pravice in obveznosti iz delovnega razmerja bodo določene glede na uradniški naziv svetovalec III.

Izbrani kandidat bo opravljal delo v poslovnih prostorih Inšpektorata Republike Slovenije za šolstvo, Linhartova cesta 7a, Ljubljana, oziroma v drugih uradnih prostorih, kjer inšpektorat opravlja svoje naloge.

Kandidat vloži prijavo v pisni obliki na priloženem obrazcu JO - 110-1/2025-3352, ki jo pošlje v zaprti ovojnici z označbo: »Za javno objavo za prosto uradniško delovno mesto svetovalec - pripravnik, št. 110-1/2025-3352«, na naslov**:** Ministrstvo za vzgojo in izobraževanje, Masarykova 16, Ljubljana. Za pisno obliko prijave se šteje tudi elektronska oblika, poslana na elektronski naslov: kadrovska.irssol@gov.si pri čemer veljavnost prijave ni pogojena z elektronskim podpisom.

Rok za vlaganje prijav je **3 delovne dni** po objavi na spletni strani Zavoda RS za zaposlovanje in na osrednjem spletnem mestu državne uprave (http://www.gov.si).

Kandidati bodo o izbiri pisno obveščeni. Obvestilo o končanem postopku bo objavljeno na osrednjem spletnem mestu državne uprave (http://www.gov.si).

Informacije o izvedbi postopka dobite na telefonski številki (01) 400 5406 (Borut Bajželj), informacije o delovnem področju pa na telefonski številki (01) 444 05 80 (Tanja Zupančič), in sicer vsak delovni dan od 10.00 do 11.00 ure.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.